KUUENDA KOOSSEISU

OTSUS

Haapsalu,			26. märts 2010 nr 
									Eelnõu

Haapsalu promenaadi ja kuursaali rekonstrueerimistööde 
teostamiseks kohustuste võtmine

Võttes aluseks Haapsalu linna arengukava 2007-2011, Haapsalu Linnavalitsuse poolt esitatud taotluse investeeringutoetuse saamiseks meetmest „Piirkondade konkurentsivõime tugevdamine“, Haapsalu Linnavolikogu 25.01.2008 otsuse nr 128 „Arendusprojekti „Haapsalu promenaadi kaldarajatiste rekonstrueerimine“ omafinantseerimise tagamine“, linnavalitsuse poolt läbi viidud eelnimetatud objekti rekonstrueerimise riigihanke tulemusi ning juhindudes valla- ja linnaeelarve seaduse § 8, kohaliku omavalitsuse korralduse seaduse § 6 lg 3 p 1, § 22 lg 1 p 8, Haapsalu põhimääruse § 12 lg 1 p 8 ning haldusmenetluse seadusest, Haapsalu Linnavolikogu otsustab:

1.	Lubada Haapsalu Linnavalitsusel Haapsalu promenaadi ja kuursaali rekonstrueerimiseks võtta kohustusi (laenu) summas mitte üle 7 900 000 (seitse miljonit üheksasada tuhat) krooni või selle ekvivalent välisvaluutas, tähtajaga mitte üle 20 (kahekümne) aasta.

2.	Linnavalitsusel korraldada riigihange soodsaima krediidipakkumise selgitamiseks ning sõlmida leping parima pakkujaga.

3.	Tunnistada kehtetuks Haapsalu Linnavolikogu 19.12.2008 otsus nr 245 „Haapsalu promenaadi kaldarajatiste rekonstrueerimistööde teostamiseks vahendite laenamine“

4.	Otsus jõustub teatavakstegemisest.

5.	Otsuse peale võib esitada kaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Jaanus Karilaid
Volikogu esimees

SELETUSKIRI
Eelnõule „Haapsalu promenaadi ja kuursaali rekonstrueerimistööde teostamiseks kohustuste“

Haapsalu Linnavalitsuse poolt on läbi viidud Haapsalu kaldapromenaadi rekonstrueerimise riigihange, mille võitis AS Facio Ehitus pakkumine summas 37 604 559 krooni. Lisaks ehitusele korraldati hange omaniku järelevalve teenuse ostmiseks. Omaniku järelevalve hanke võitis OÜ Ösel Consulting ja lepinguliseks maksumuseks kujunes koos käibemaksuga 411 932 krooni.

Sama projekti raames on ettevalmistamisel täiendav rahataotlus Kuursaali välisfassaadi ja sisetööde remondiks, mille maksumuseks kujuneb ca 3 700 000 krooni. Kokku on planeeritud projekti kogumaksumuseks mitte rohkem, kui 41 716 491 krooni. Ehitustööd on vastavalt hanke tulemusele plaanis läbi viia perioodil 2008. a detsember - 2010. a juuli.

Rekonstrueerimistööde finantseerimiseks on meetme „Piirkondade konkurentsivõime tugevdamine“ vahendeid kaldapromenaadi rekonstrueerimiseks 32 283 604 krooni, millele linn peab omafinantseeringuna lisama 5 732 887 krooni. Kuursaali rekonstrueerimise finantseerimiseks ei ole EAS teinud veel lõplikku otsust. Oleme arvestanud esialgu toetuse summaga mitte vähem, kui üks milj krooni.

Linnavalitsus teeb ettepaneku katta omaosalus laenuvahenditest ja kuulutada välja riigihange laenulepingu sõlmimiseks vastavalt eelnõus toodud tingimustele.

Linnavalitsus teeb ettepaneku eelnõu otsusena vastu võtta.

Martin Schwindt, finantsjuht
12.03.2010